सीमा राव

सीमा राव यांना भारतीय मीडियामध्ये "वंडर वुमन ऑफ इंडिया" म्हणून ओळखले जाते. राव या भारतातील पहिली महिला विशेष बल प्रशिक्षक आहेत. त्यांनी भारताच्या विशेष दलांना दोन दशकांहून अधिक काळ विना मोबदला प्रशिक्षण दिले आहे. त्या क्लोज क्वार्टर बॅटल (CQB) — आणि विविध भारतीय सैन्याला प्रशिक्षण देण्यात ती निपुण आहेत. त्या स्वतःच्या पती बरोबर; मेजर दीपक राव यांच्यासोबत भागीदारीत काम करतात.

कारकीर्द 
भारतीय स्वातंत्र्यसैनिक, प्रोफेसर रमाकांत सिनारी यांच्या पोटी जन्मलेल्या राव यांनी संकट व्यवस्थापनात एमबीए केले आहे.  त्या मिसेस इंडिया वर्ल्ड सौंदर्य स्पर्धेची अंतिम स्पर्धक होत्या.

रावने भारतीय हवाई दलाच्या कोर्समध्ये स्कायडायव्हिंग करून पॅरा विंग्ज मिळवले. त्या एक लढाऊ नेमबाजी प्रशिक्षक, आर्मी पर्वतारोहण संस्था HMI पदक विजेता आणि लष्करी मार्शल आर्ट्समध्ये 8वी पदवी ब्लॅकबेल्ट प्राप्त कर्त्या आहेत. त्या जीत कुन दो शिकवण्यासाठी अधिकृत असलेल्या मूठभर शिक्षकांपैकी एक आहेत. राव यांनी पती दीपक राव यांच्यासमवेत क्लोज क्वार्टर्स कॉम्बॅटसाठी द राव सिस्टम ऑफ रिफ्लेक्स फायर नावाची शूटिंगची नवीन पद्धत शोधून काढली. १५,००० सैनिकांना प्रशिक्षण देण्यासाठी दोन दशकांहून अधिक काळ योगदान दिल्याबद्दल राव यांना तीन लष्करप्रमुख सन्मानपत्रे मिळाली आहेत.

राव यांनी "एनसायक्लोपीडिया ऑफ क्लोज कॉम्बॅट ऑप्स" आणि "अ काँप्रिहेंसिव्ह ॲनालिसिस ऑफ वर्ल्ड टेररिझम" या दोन पुस्तकांचे सह-लेखन केले आहे. तसेच आपल्या पतीसोबत ‘हँडबुक ऑफ वर्ल्ड टेररिझम’ हे पुस्तकही लिहिले आहे.

पुरस्कार आणि ओळख 

राव ह्या २०१९ च्या फोर्ब्स इंडिया डब्ल्यू-पॉवर ट्रेलब्लेझर यादीत सहाव्या स्थानावर होत्या. त्यांना आंतरराष्ट्रीय महिला दिन २०१९ रोजी तत्कालीन भारताचे राष्ट्रपती रामनाथ कोविंद यांच्या हस्ते नारी शक्ती पुरस्कार मिळाला होता.

संदर्भ 

स्त्री चरित्रलेख
जन्म वर्ष गहाळ (जिवंत लोक)
हयात व्यक्ती
नारी शक्ती पुरस्कारविजेते